ג'סיקה אניס-היל

ג'סיקה אניס-היל (באנגלית: Jessica Ennis-hill; נולדה ב-28 בינואר 1986) היא אתלטית בריטית, היא האלופה האולימפית (לונדון 2012), שלוש פעמים אלופת עולם (ברלין 2009, טגו 2011 ובייג'ינג 2015) ואלופת אירופה (ברצלונה 2010) בקרב שבע. אניס נולדה בשפילד שבאנגליה בתם של ויני יליד ג'מייקה, ואליסון. בגיל 11 הצטרפה למועדון האתלטיקה העירוני בשפילד, מגיל 13 ועד היום (2012) היא מלווה על ידי מאמנה טוני מיניצ'יאלו. כנערה הצטיינה בקפיצה לגובה, בקרב רב ובריצת 100 מטר משוכות. באליפות אירופה באתלטיקה לנוער שנערכה ב-2005 בקובנה שבליטא זכתה במדליית זהב בקרב שבע וקבעה שיא בריטי לנוער של 5,891 נקודות. באותה שנה השתתפה באוניברסיאדה באיזמיר שבטורקיה וזכתה במדליית ארד. ב-2006 הגיעה למקום השלישי במשחקי חבר העמים במלבורן שבאוסטרליה כשהיא משפרת את שיאה האישי ל-6,269, בהמשך השנה שיפרה שיא זה במהלך אליפות אירופה באתלטיקה 2006 בה הגיעה למקום השמיני. באליפות העולם באתלטיקה 2007 הגיעה למקום הרביעי. בעקבות פציעה שחשפה שברי מאמץ בכף רגלה נאלצה לשבות מפעילות אתלטית במשך שנה והחמיצה את אולימפיאדת בייג'ינג. באוגוסט 2009 זכתה במדליית זהב באליפות העולם בברלין, כשקבעה שיא אישי של 6,731 נקודות, לפני ג'ניפר אוסר מגרמניה (6493 נקודות) וקמילה חודזיק מפולין (6471 נקודות). בתחרות היא ניצחה בשלושה מקצועות, בריצת 100 מטר משוכות, בקפיצה לגובה ובריצת 200 מטר. התוצאות שקבעה במהלך התחרות: ריצת 100 מטר משוכות: 12.93 שניות (מקום ראשון) קפיצה לגובה: 1.92 מטר (מקום ראשון) הדיפת כדור ברזל: 14.14 מטר (מקום חמישי) ריצת 200 מטר: 23.25 שניות (מקום ראשון) קפיצה לרוחק: 6.29 מטר (מקום תשיעי) הטלת כידון: 43.54 מטר (מקום עשירי) ריצת 800 מטר: 2:12.22 דקות (מקום רביעי) ב-2010 זכתה באליפות העולם באתלטיקה באולם שנערכה בדוחא, בתחרות קרב חמש, כשהיא קובעת שיא אליפות ושיא בריטי חדש. היא זכתה באותה שנה גם בתחרות קרב שבע באליפות אירופה באתלטיקה כשקבעה שיא אישי ושיא תחרות חדש של 6,823 נקודות. התוצאות שקבעה במהלך התחרות: ריצת 100 מטר משוכות: 12.95 שניות (מקום ראשון) קפיצה לגובה: 1.89 מטר (מקום ראשון) הדיפת כדור ברזל: 14.05 מטר (מקום שישי) ריצת 200 מטר: 23.21 שניות (מקום ראשון) קפיצה לרוחק: 6.43 מטר (מקום רביעי) הטלת כידון: 46.71 מטר (מקום שמיני) ריצת 800 מטר: 2:10.18 דקות (מקום שלישי) באליפות העולם באתלטיקה 2011 סיימה במקום השני לאחר טטיאנה צ'רנובה. ב-2016 נשללה מדליית הזהב מצ'רנובה לאחר שהורשעה באימרוץ ואניס זכתה במקומה במדליית הזהב. ב-2012 זכתה במדליית כסף בקרב חמש באליפות העולם באולם שהתקיימה באיסטנבול לאחר נטליה דוברינסקה ששברה בתחרות זו את שיא העולם. בתחרות במאי 2012, שברה את השיא הבריטי בקרב שבע של דניס לואיס משנת 2000, במהלך תחרות זו שברה את שיאיה האישיים בריצת 200 מטר ובהטלת כידון. היא בחרה שלא להשתתף באליפות אירופה באתלטיקה באותה שנה, עקב סמיכותה לאולימפיאדת לונדון. באולימפיאדת לונדון זכתה אניס במדליית זהב בקרב שבע בשיא בריטי חדש של 6955 נקודות, לפני לילי שוורצקוף מגרמניה (6649 נקודות) וטטיאנה צ'רנובה מרוסיה (6628 נקודות). בתחרות השיגה את התוצאות הבאות: ריצת 100 מטר משוכות: 12.54 שניות (מקום ראשון), שיא בריטי והתוצאה הטובה ביותר במקצוע זה במסגרת קרב שבע. קפיצה לגובה: 1.86 מטר (מקום חמישי) הדיפת כדור ברזל: 14.28 מטר (מקום עשירי) ריצת 200 מטר: 22.83 שניות (מקום שני), שיא אישי קפיצה לרוחק: 6.48 מטר (מקום שני) הטלת כידון: 47.49 מטר (מקום עשירי), שיא אישי ריצת 800 מטר: 2:08.65 דקות (מקום ראשון) אניס הייתה אמורה לייצג את בריטניה גם בתחרות האישית בריצת 100 מטר משוכות, אך לאחר ניצחונה בקרב שבע, החליטה לוותר על כך. אניס-היל לא התחרתה במהלך 2014 בשל היותה בהריון והולדת בתה. ב-2015 זכתה במדליית זהב באליפות העולם באתלטיקה שהתקיימה בבייג'ינג, בתוצאה של 6669 נקודות. בתחרות השיגה את התוצאות הבאות: ריצת 100 מטר משוכות: 12.91 שניות (מקום שני) קפיצה לגובה: 1.86 מטר (מקום שני) הדיפת כדור ברזל: 13.73 מטר (מקום 15) ריצת 200 מטר: 23.42 שניות (מקום שני) קפיצה לרוחק: 6.43 מטר (מקום רביעי) הטלת כידון: 42.51 מטר (מקום 20) ריצת 800 מטר: 2:10.13 דקות (מקום שני) באולימפיאדת ריו דה ז'ניירו (2016) זכתה במדליית כסף בקרב שבע בתוצאה של 6,775 נקודות לאחר המנצחת נפיסטו ת'יאם מבלגיה (6,810 נקודות). באוקטובר 2016 הודיעה על פרישה מאתלטיקה. אניס-היל בוגרת תואר ראשון בפסיכולוגיה באוניברסיטת שפילד. ב-2011 זכתה לתואר חברה במסדר האימפריה הבריטית ב-2013 קודמה לדרגת מפקד במסדר וב-2016 הוענק לה התואר דיים. ב-2012 זכתה בתואר אתלטית השנה באירופה, ב-2017 הוענק לה פרס ה-BBC למפעל חיים של ספורטאי. ב-2013 נישאה לאנדי היל ולזוג נולדה ילדה ביולי 2014. ריצת 100 מטר משוכות: 12.54 שניות, 2012 (שיא בריטי עד ספטמבר 2014) קפיצה לגובה: 1.95 מטר, 2007 הדיפת כדור ברזל: 14.67 מטר, 2011 ריצת 200 מטר: 22.83 שניות, 2012 קפיצה לרוחק: 6.51 מטר, 2010 הטלת כידון: 47.49 מטר, 2012 ריצת 800 מטר: 2:07.81 דקות, 2011 קרב שבע: 6,955 נקודות, 2012 (שיא בריטי עד אוקטובר 2019) מדיה וקבצים בנושא ג'סיקה אניס-היל בוויקישיתוף אתר האינטרנט הרשמי של ג'סיקה אניס-היל (באנגלית) ג'סיקה אניס-היל, ברשת החברתית פייסבוק ג'סיקה אניס-היל, ברשת החברתית אקס (טוויטר) ג'סיקה אניס-היל, ברשת החברתית אינסטגרם ג'סיקה אניס-היל, באתר הוועד האולימפי הבין-לאומי ג'סיקה אניס-היל, באתר olympedia.org ג'סיקה אניס-היל, באתר התאחדות האתלטיקה הבין-לאומית ג'סיקה אניס-היל, באתר ליגת היהלום ג'סיקה אניס-היל, באתר Track and Field (נשים) הגרדיאן, מייקי סטאפורד, אתלטיקה באולמות: ג'סיקה אניס מלכת שבע, באתר הארץ, 14 בפברואר 2010 שאול אדר, הפנים של לונדון 2012 בקרב החשוב בחייה, באתר הארץ, 1 ביוני 2012 נערת הזהב: ג'סיקה אניס היא סמל המין החדש של בריטניה, באתר Xnet‏, 14 באוגוסט 2012 אמיר ענבר, ג'סיקה אניס יוצאת לקרב חדש, באתר הארץ, 12 במאי 2015 אנה קסל, הגרדיאן, פרידה מג'סיקה אניס-היל, הפנים המנצחות של הספורט הנשי, באתר הארץ, 16 באוקטובר 2016 biography/Jessica-Ennis ג'סיקה אניס-היל, באתר אנציקלופדיה בריטניקה (באנגלית) תוצאות האליפות לנשים תוצאות התחרות Jessica Ennis-Hill wants to claim 2011 World Championship gold medal in front of a crowd, דיילי מייל, 1 בדצמבר 2016 Hannah Furness, ‏Jessica Ennis will skip 100m hurdles at London 2012 Olympics to enjoy a 'few glasses of wine' and a rest, The Telegraph, 5 August 2012